smcproject/ml-wiki-sentences huggingface dataset:
↑ ↑ Capri Holdings press release 1 2 ↑ ↑ ↑ ↑ ↑ കുറിപ്പുകൾ
ചായ് നാറ്റ് പ്രവിശ്യ
ചായ് നാറ്റ് തായ്‌ലൻഡിലെ മദ്ധ്യ പ്രവിശ്യകളിൽ (ചാങ്‌വാട്ട്) ഒന്നാണ്.
ഇതിന്റെ അയൽ പ്രവിശ്യകൾ (വടക്ക് ഘടികാരദിശയിൽ നിന്ന്) നഖോൺ സാവാൻ, സിങ് ബുരി, സുഫാൻ ബുരി, ഉതായ് താനി എന്നിവയാണ്.
ബാങ്കോക്കിൽ നിന്ന് ഏകദേശം 188 കിലോമീറ്റർ വടക്കാണ് പ്രവിശ്യയുടെ തലസ്ഥാനമായ ചായ് നാറ്റ് പട്ടണം സ്ഥിതിചെയ്യുന്നത്.
മധ്യ തായ്‌ലൻഡിലെ ചാവോ ഫ്രായ നദീതടത്തിലെ ഒരു പരന്ന നദീതടത്തിലാണ് ചായ് നാറ്റ് പ്രവിശ്യ സ്ഥിതിചെയ്യുന്നത്.
പ്രവിശ്യയുടെ തെക്ക് ഭാഗത്തെ ചാവോ ഫ്രായ അണക്കെട്ട് (മുമ്പ് ചായ് നാറ്റ് അണക്കെട്ട് എന്നറിയപ്പെട്ടിരുന്ന) വെള്ളപ്പൊക്ക നിയന്ത്രണത്തിനും അതുപോലെതന്നെ താഴത്തെ നദീതടത്തിലെ നെൽവയലുകളുടെ ജലസേചനത്തിനായി രാജ്യത്തെ ഏറ്റവും വലിയ ജലസേചന സംവിധാനത്തിലേക്ക് വെള്ളം തിരിച്ചുവിടാനുമായി ചാവോ ഫ്രായ നദിയിൽ കെട്ടിയിരിക്കുന്ന ഒരു അണക്കെട്ടാണ്.
ഗ്രേറ്റർ ചാവോ ഫ്രായ പദ്ധതിയുടെ ഭാഗമായി  1957-ൽ പൂർത്തിയായ ഈ അണക്കെട്ട്, തായ്‌ലൻഡിൽ നിർമ്മിക്കപ്പെട്ട ആദ്യത്തെ അണക്കെട്ടായിരുന്നു.
ഈ പ്രവിശ്യയിലെ മൊത്തം വനമേഖല 64 ചതുരശ്ര കിലോമീറ്റർ (25 ചതുരശ്ര മൈൽ) അല്ലെങ്കിൽ പ്രവിശ്യയുടെ മൊത്തം പ്രദേശത്തിൻ്റെ 2.6 ശതമാനം ആണ്.
അയുത്തായ രാജവംശത്തിൻറെ കാലഘട്ടത്തിലാണ് ചായ് നാറ്റ് ആദ്യമായി സ്ഥാപിതമായത്, ബർമീസ് സൈന്യത്തെ നേരിടുന്നതിനുള്ള വിജയകരമായ പ്രവർത്തന താവളമായി ഇത് അക്കാലത്ത് ഉപയോഗിച്ചു.
രണ്ടാം ലോകമഹായുദ്ധത്തിനുശേഷം , ജപ്പാൻകാർ പ്രദേശം പോകുന്ന സമയത്ത് പ്രവിശ്യയിലെ സാമ്പത്തിക സ്ഥിതി മോശമായിത്തീരുകയും ഭക്ഷണത്തിന് ക്ഷാമം നേരിടുകയും ചെയ്തു.
നാട്ടിൻപുറങ്ങളിൽ കൊള്ളക്കാർ കന്നുകാലികളെ മോഷ്ടിക്കുകയും അക്രമത്തിനും കുറ്റകൃത്യങ്ങളുൂം പെരുകുകയും ചെയ്തത് ചായ് നാറ്റ് പ്രവിശ്യയെ വളരെ മോശമായി ബാധിച്ചു.
ഭരണപരമായ വിഭാഗങ്ങൾ പ്രവിശ്യാ സർക്കാർ
ചായ് നാറ്റ് എട്ട് ജില്ലകളായി തിരിച്ചിരിക്കുന്നു (ആംഫോകൾ).
ജില്ലകളെ വീണ്ടും 53 ഉപജില്ലകളായും (ടാംബൺസ്) 503 ഗ്രാമങ്ങളായും (മുബാൻ) തിരിച്ചിരിക്കുന്നു.
പ്രാധന സ്ഥലങ്ങൾ
ചാവോ ഫ്രായ അണക്കെട്ടിന് പുറമേ, ചായ് നാറ്റ് പ്രവിശ്യയിൽ താഴെ വിവരിക്കുന്ന വിവിധ പ്രധാന സ്ഥലങ്ങളുണ്ട്.
ചായ് നാറ്റിലെയും തായ്‌ലൻഡിലെയും ഏറ്റവും വലിയ പക്ഷി പാർക്കായ ചായ് നാറ്റ് പക്ഷിസങ്കേതം, 248 റായ് വിസ്തീർണ്ണം ഉൾക്കൊള്ളുന്നതും ഏഷ്യയിലെ ഏറ്റവും വലിയ പക്ഷി സങ്കേതം ഉൾപ്പെടുന്നതുമാണ്.
പക്ഷികളെ അവയുടെ സ്വാഭാവി പരിതസ്ഥിതിയിൽ ഇവിടെ വസിക്കുന്നു.
കൂടാതെ, ചാവോ ഫ്രായ നദിയിൽ കാണപ്പെടുന്ന ശുദ്ധജല മത്സ്യങ്ങളെ പ്രദർശിപ്പിക്കുന്ന ഒരു പൊതു അക്വേറിയവും ഇവിടെയുണ്ട്.
പ്രവിശ്യയുടെ വാട്ട് സിംഗ് ജില്ലയിലെ ഒരു തായ് ക്ഷേത്രമായ വാറ്റ് പാക്ക് ഖ്ലോങ് മഖാം താവോ ക്ലോംഗ് മഖാം താവോ നദിയുടെ (താ ചിൻ നദി) മുഖത്തോട് ചേർന്നാണ് സ്ഥിതിചെയ്യുന്നത്.
ലുവാങ് പു സുക്കിൻ്റെ ഔദ്യോഗിക വസതിയായിരുന്നു ഈ ക്ഷേത്രം.
പ്രശസ്തമായ നിരവധി അമ്യൂലറ്റുകൾ (മന്ത്രത്തകിട്) നിർമ്മിക്കുന്നതിൽ പ്രശസ്തനായ ഒരു സന്യാസിയായിരുന്നു സുക്.
നിരവധി ശിഷ്യന്മാരുണ്ടായിരുന്ന അദ്ദേഹത്തിൻറെ ഏറ്റവും ആദരണീയനായിരുന്ന ശിഷ്യൻ ചുംഫോണിലെ രാജകുമാരനായിരുന്ന അഭാകര കിയാതിവോങ്‌സെ ആയിരുന്നു.
സപ്പായ ജില്ലയിലെ ഒരു പുരാതന പോലീസ് സ്റ്റേഷനായ സപ്പായ പഴയ പോലീസ് സ്റ്റേഷൻ ഏകദേശം, 100 വർഷത്തിലേറെ പഴക്കമുള്ളതും രാമ V രാജാവിൻ്റെ ഭരണകാലം മുതൽ നിർമ്മിക്കപ്പെട്ടതുമാണ്.
2018-ൽ ASA ആർക്കിടെക്‌ചറൽ കൺസർവേഷൻ അവാർഡ് ലഭിച്ചതും ഹിപ് റൂഫുള്ളതുമായ (നാല് വശങ്ങളും മുകളില് നിന്ന് താഴേക്ക് ചരിഞ്ഞിരിക്കുന്ന ഒരു മേൽക്കൂര) ഒറ്റ നിലയിലുള്ള തടി കെട്ടിടമാണ് ഈ സ്റ്റേഷൻ്റെ സവിശേഷത.
ഖാവോ പ്ലോംഗ് സ്റ്റേഡിയം എന്നും അറിയപ്പെടുന്ന ചായ് നാറ്റ് പ്രൊവിൻഷ്യൽ സ്റ്റേഡിയം ഒരു പ്രവിശ്യാ സ്റ്റേഡിയവും ചൈനാറ്റ് ഹോൺബിൽ എഫ്‌സി ഫുട്ബോള് ക്ലബ്ബിൻറെ ആസ്ഥാനമായ  സ്റ്റേഡിയവുമാണ്.
അവലംബം ↑ {{ cite report }} :  CS1 maint: postscript ( link ) ↑ ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ ↑ ↑ ↑ ↑
ഫ്രാ നഘോൺ സി അയുത്ഥയ പ്രവിശ്യ
ഫ്രാ നിഘോൺ സി അയുത്ഥയ Phra Nakhon Si Ayutthaya (or Ayutthaya , Thai : พระนครศรีอยุธยา , pronounced [pʰráʔ.náʔ.kʰɔ̄ːn.sǐː.ʔā.jút.tʰā.jāː] ) തായ്‌ലന്റിലെ മദ്ധ്യഭാഗത്തുള്ള പ്രവിശ്യകളിലൊന്നാണ്.
ചാങ്വത് എന്നു പ്രവിശ്യയെ തായ് ഭാഷയിൽ പറയും.
സമീപത്തുള്ള മറ്റു പ്രവിശ്യകൾ ഘടികാര ദിശയിൽ, ആങ് തോങ്, ലോപ് ബുരി, സരബുരി, പതും താനി, നോന്ദാബുരി, നഘോൺ പതോം, സുഫൻ ബുരി എന്നിവയാണ്.
അയുത്ഥയ എന്ന വാക്ക് രാമായണത്തിലെ സംസ്കൃത പദമായ അയോധ്യ എന്ന വാക്കിൽ നിന്നും ഉത്ഭവിച്ചതാണ്.
അയോധ്യ യോധ്യ എന്ന സംസ്കൃതപദത്തിന്റെ സ്ത്രീ ശബ്ദത്തിലുള്ള വാക്കാണ്.
ഇത് യുദ്ധ് എന്ന ധാതുവിൽ നിന്നുമാണ് ഉത്ഭവിച്ചത്.
യുദ്ധ് എന്നതിനർത്ഥം യുദ്ധം എന്നാണ് .
അ (എതിർ) + യോദ്ധ്യ (വിജയിക്കുമാറ്) + ആ (സ്ത്രീ ചേർപ്പ്).
അതുകൊണ്ട്, ഭാഷാപരമായി, ഈ പേരിന്റെ അർത്ഥം "ഒരു യുദ്ധം നടത്താനാകാത്തതും ജയിക്കാനാവാത്തതുമായ നഗരം" എന്നാണ്.
ഫ്രാ നഘോൺ സി അയുത്ഥയ Phra Nakhon Si Ayutthaya, 2,556 ചതുരശ്ര കിലോമീറ്റർ വിസ്തൃതിയുള്ളതാണ്, ചാവോ ഫ്രായ നദിയുടെ പീഠഭൂമിയിലെ പരന്ന ഒരു വിസ്തൃതിയുള്ള പ്രദേശത്താണിതു വർത്തിക്കുന്നത്.
ലോപ് ബുരി, പാ സക് എന്നീ നദികളുടെ സാന്നിദ്ധ്യം ഈ പ്രദേശത്തെ ഫലപുഷ്ടമാക്കുകയും അങ്ങനെ ഇവിടം പ്രധാന നെൽകൃഷി കേന്ദ്രമായിത്തീരുകയും ചെയ്തു.
ചരിത്രം A description of the Siamese method for creating magic squares , in Simon de la Loubère's 1693 A new historical relation of the kingdom of Siam .
അയുത്ഥയ 1351ൽ യു തോങ് എന്ന രാജാവാണ് സ്ഥാപിച്ചത്1351 1351 തൊട്ട് 417 വർഷത്തോളം ഈ നഗരം തായ്‌ലന്റിന്റെ തലസ്ഥാനമായിരുന്നു.
1767ൽ ബർമ്മീസ് സൈന്യം ഈ സ്ഥലം കീഴടക്കുംവരെയായിരുന്നു ഇത് തായ് തലസ്ഥാനമായിരുന്നത്.
ഈ കാലഘട്ടം മിക്കപ്പോഴും അയുത്ഥയ കാലഘട്ടം എന്നറിയപ്പെടുന്നു.
അയുത്ഥയ 5 വിവിധ രാജവംശത്തിൽപ്പെട്ട 33 രാജാക്കന്മാർ ഭരിച്ചു.
ഈ രാജ്യം ഈ പ്രദേശത്തെ പ്രധാന വാണിജ്യകേന്ദ്രവും ഏഷ്യകാരും യൂറോപ്യന്മാരുമായ വിവിധ വണിക്കുകളുമായി വ്യാപാരത്തിനുള്ള പ്രധാന കേന്ദ്രവുമായിരുന്നു.
അയുത്ഥയ കാലഘട്ടത്തിലെ പ്രധാന ഭരണാധികാരികൾ ആയിരുന്നു, രാജാവായ നരേശ്വനും നാരായിയും.
നരേശ്വൻ ആണ് ബർമ്മീസ് സൈന്യത്തെ തോൽപ്പിച്ച് അയുത്ഥയ തിരിച്ചുപിടിച്ചത്.
നരായി ലൂയി പതിനാലാമന്റെ കാലത്ത് ഫ്രാൻസുമായി നയതന്ത്രബന്ധം സ്ഥാപിച്ചു.
അദ്ദേഹത്തിന്റെ ഭരണകാലം വാണിജ്യത്തിന്റെയും സംസ്കാരത്തിന്റെയും സുവർണ്ണഘട്ടമായി കണക്കാക്കിവരുന്നു.
ഈ നഗരം ഒരു തന്ത്രപ്രധാന സ്ഥാനത്താണു നിലകൊള്ളുന്നത്.
വർഷത്തിലെ അനേകം മാസങ്ങൾ ചുറ്റുമുള്ള നദികൾ നിമിത്തം നഗരം വെള്ളപ്പൊക്കഭീഷണിയിലായിരിക്കും.
ആ സമയം ശത്രുവിന്റെ ആക്രമണം വളരെ പ്രയാസമാകും.
അങ്ങനെ ശത്രുക്കൾ പിന്മാറാനായി നിർബന്ധിതരാകും.
ഇതു കാരണമാണ് ബർമ്മീസ് സൈന്യത്തിനു അനേകം പ്രാവശ്യം ആക്രമണങ്ങളിൽനിന്നും പിന്മാറേണ്ടിവന്നത്.
1991 ഡിസംബർ മുതൽ അയുത്ഥയ ചരിത്രപാർക്കിന്റെ അവശിഷ്ടം യുനെസ്കോ ലോകപൈതൃകമായി അംഗീകരിച്ചിട്ടുണ്ട്.
ബാങ് പാ ഇൻ സമ്മർ പാലസും ഇവിടെത്തന്നെയാണുള്ളത്.
ക്രങ് ഖാവൊ Krung Kao (กรุงเก่า), എന്നു മുമ്പ് വിളിച്ചിരുന്ന ഈ പ്രവിശ്യ ഫ്രാ നഖോൺ സി അയുത്ഥയ എന്നു പുനർനാമകരണം ചെതത് 1919ൽ ആണ്.
പ്രതീകങ്ങൾ Buddha head overgrown by fig tree, Wat Mahatat, Ayutthaya historical park ഭരണവിഭാഗങ്ങൾ Map കാലാവസ്ഥ
Ayutthaya, located in the central plains, is affected by three seasons: Hot Season: March – May Rainy season: June – October Cool season: November - February ഗതാഗതം റെയിൽവേ Ayutthaya Railway Station
Ayutthaya has main station is Ayutthaya Railway Station.
Ayutthaya has many pier that can be boarded by river cruise from Bangkok pier.
വിനോദസഞ്ചാരം Floating pavilion in Bang Pa-In Royal Palace in Bang Pa-In district Chinese style Palace in Bang Pa-In Royal Palace കുറിപ്പുകൾ അവലംബം ↑ ഇതും കാണൂ Ayutthaya Kingdom Ayutthaya Historical Park Expo 2020
സനം ചന്ദ്ര പാലസ് ഇംഗ്ലീഷ് വിലാസം https://ml.wikipedia.org/wiki/Sanam_Chandra_Palace
ബാങ്കോക്കിൽ നിന്ന് 56 കിലോമീറ്റർ പടിഞ്ഞാറ് തായ്‌ലൻഡിലെ നഖോൺ പാതോം പ്രവിശ്യയിൽ വജിറാവുദ് നിർമ്മിച്ച കൊട്ടാര സമുച്ചയമാണ് സനം ചന്ദ്ര പാലസ് .
ഫ്രാ പത്തോമ്മച്ചേടിയിൽ നിന്ന് ഒരു കിലോമീറ്റർ അകലെയാണ് കൊട്ടാര സമുച്ചയം.
സമുച്ചയത്തിൽ അഞ്ച് കെട്ടിടങ്ങളും ഒരു ഗണേശക്ഷേത്രവും ഉൾപ്പെടുന്നു.
ചരിത്രം ചാലീമോങ്കോളസന വസതി രാജകീയ വസതി
സിംഹാസനത്തിൽ കയറുന്നതിന് മുമ്പ്, അന്നത്തെ കിരീടാവകാശിയായ വജിരവുദ് ഫ്രാ പത്തോമ്മച്ചേദിക്ക് ആദരാഞ്ജലി അർപ്പിക്കാൻ ഈ നഗരത്തിലെത്തി.
സ്തൂപത്തിലേക്കുള്ള തന്റെ തീർത്ഥാടന യാത്രയിൽ ഇവിടെ ഒരു കൊട്ടാരവും താമസസ്ഥലവും നിർമ്മിക്കാൻ അദ്ദേഹം ആഗ്രഹിച്ചു.
തന്ത്രപ്രധാനമായ സ്ഥലമായാണ് അദ്ദേഹം ആ പ്രദേശത്തെ വീക്ഷിച്ചത്.
1907-ൽ അദ്ദേഹം നോയൻ പ്രസാർട്ട് കുന്നിന് ചുറ്റുമുള്ള ഏകദേശം 335 ഏക്കർ ഭൂമി (തായ്: เนินปราสาท; RTGS: Noen Prasat; "Castle Hill") നാട്ടുകാരിൽ നിന്ന് വാങ്ങി.
നോയൻ പ്രസാർട്ട് ഹിൽ ഒരു പുരാതന കൊട്ടാരത്തിന്റെ സ്ഥലമാണെന്ന് വിശ്വസിക്കപ്പെടുന്നു.
പിന്നീട് അദ്ദേഹം ലുവാങ് ഫിതക് മാനോപ്പിനെ (നോയി സിലാപി, പിന്നീട് ഫ്രയ വിസുകം പ്രസിത്) കൊട്ടാരത്തിന്റെ നിർമ്മാണം രൂപകൽപ്പന ചെയ്യുകയും മേൽനോട്ടം വഹിക്കുകയും ചെയ്തു.
1902-ൽ ചുലാലോങ്കോണിന്റെ ഭരണത്തിന്റെ അവസാനത്തോടെ (1868 - 1910) നിർമ്മാണം ആരംഭിച്ചു.
1911-ൽ ഇത് പൂർത്തീകരിച്ചു.
"സ നം ചന്ദ്"  എന്ന പ്രകൃതിദത്ത കുളത്തിന്റെ പേരിലാണ് വജിറാവുദ് ഇതിന് സനം ചന്ദ്ര പാലസ് എന്ന് പേരിട്ടത്.
കൂടാതെ, ഈ കൊട്ടാരത്തിന് രാജാവിന് മറ്റൊരു പദ്ധതിയുണ്ടായിരുന്നു.
അത് ഒരു പിൻവാങ്ങൽ മാത്രമല്ല, ഒരു ദേശീയ പ്രതിസന്ധി ഘട്ടത്തിൽ ഒരു ശക്തികേന്ദ്രമായും പ്രവർത്തിക്കേണ്ടതായിരുന്നു.
ഇവിടെ, അർദ്ധസൈനിക വിഭാഗമായ വൈൽഡ് ടൈഗേഴ്സ് കോർപ്സിന് വേണ്ടി അദ്ദേഹം പതിവായി പരിശീലനം നടത്തിയിരുന്നു.
വജിറാവുദിന്റെ വിൽപത്രം അനുസരിച്ച്, കൊട്ടാരം സൈനിക അക്കാദമിയുടെ സ്ഥലമായി സർക്കാരിന് നൽകി.
എന്നിരുന്നാലും, വജിരവുദ്ധിന്റെ ഭരണത്തിനുശേഷം കൊട്ടാരം അടച്ചുപൂട്ടുകയും നഖോൺ പാത്തോമിന്റെ ഭരണപ്രദേശമായി രൂപാന്തരപ്പെടുകയും ചെയ്തു.
കൊട്ടാരത്തിലെ ചില ഹാളുകൾ പൊളിച്ചുമാറ്റി സംരക്ഷണത്തിനായി ബാങ്കോക്കിലെ നാഷണൽ മ്യൂസിയത്തിലേക്ക് മാറ്റി.
സിൽപാകോൺ യൂണിവേഴ്സിറ്റി കാമ്പസ്
1965-ൽ, പ്രശസ്ത തായ് സർവ്വകലാശാലയായ സിൽപാകോൺ യൂണിവേഴ്സിറ്റി, ആർട്ട് ആൻഡ് ആർക്കിയോളജി പഠനത്തിനായി കൂടുതൽ പുതിയ വൈജ്ഞാനിക വിഭാഗങ്ങളോടൊപ്പം അതിന്റെ വിദ്യാഭ്യാസ പരിപാടി മെച്ചപ്പെടുത്തി.
വിപുലീകരണത്തെ ഉൾക്കൊള്ളാൻ വലിയ പ്രദേശം അടിയന്തിരമായി ആവശ്യമായിരുന്നു.
ഒരിക്കൽ ഇവിടം പുരാവസ്തു ഗവേഷകനും കലാകാരനുമായ വജിരവുദ്ധിന്റെ കൊട്ടാരമായിരുന്നതുകൊണ്ട് ഈ പ്രദേശം അനുയോജ്യമായതിനാൽ സനം ചന്ദ്ര പാലസിന്റെ പ്രദേശം പുതിയ സർവകലാശാല കാമ്പസായി ഉപയോഗിക്കാൻ സർവകലാശാലയും തായ് മന്ത്രിസഭയും അംഗീകരിച്ചു.
കൊട്ടാരം ഗ്രൗണ്ടിൽ കലയുടെ ദൈവവും സർവകലാശാലാ മുദ്രയുടെ പ്രതീകവുമായ ഗണേശക്ഷേത്രമുണ്ട്.
കൂടാതെ, നഖോൺ പാത്തോം തായ്‌ലൻഡിലെ ദ്വാരവതിയുടെ ഒരു പ്രധാന പുരാവസ്തു സ്ഥലം കൂടിയാണിത്.
References External links Sanam Chan Palace എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Sanam Chandra Palace
ഹദീസ അലിയു ഇംഗ്ലീഷ് വിലാസം https://ml.wikipedia.org/wiki/Hadiza_Aliyu
നൈജീരിയൻ പ്രൊഫഷണൽ നടിയും സിനിമാ നിർമ്മാതാവുമാണ് ഹദീസ ഗാബൺ (ജനനം 1 ജൂൺ 1989), ഹദീസ അലിയു എന്നും അറിയപ്പെടുന്നു.
ഗാബോണിലെ ലിബ്രെവില്ലിൽ ജനിച്ച അവർ ഹൗസ , ഇംഗ്ലീഷ് എന്നീ ഭാഷാ സിനിമയിലും അഭിനയിക്കുന്നു.
MTN നൈജീരിയയുടെയും ഇൻഡോമി നൂഡിൽസ് കമ്പനിയുടെയും അംബാസഡറായി സേവനമനുഷ്ഠിക്കുന്ന ഹദീസ 2013 ലെ ബെസ്റ്റ് ഓഫ് നോളിവുഡ് അവാർഡുകളിൽ മികച്ച നടിയായി തിരഞ്ഞെടുക്കപ്പെട്ടു.
2014 -ൽ 2 -ാമത് കന്നിവുഡ്/MTN അവാർഡുകളും നേടിയിട്ടുണ്ട്.
ഇപ്പോൾ HAG ഫൗണ്ടേഷന്റെ സ്ഥാപകയായി പ്രവർത്തിക്കുന്നു.
ഗാബോൺ റിപ്പബ്ലിക്കിലെ ലിബ്രെവില്ലെയിലാണ് ഹദീസ അലിയു ജനിച്ചത്.
ഹദീസ അലിയു ഒരു മുതിർന്ന രാഷ്ട്രതന്ത്രജ്ഞനായ മലാം അലിയുവിന്റെ മകളാണ്.
അവരുടെ പിതാവിന്റെ ഭാഗത്ത്, ഹദീസ അലിയു ഗബോണീസ് വംശജയാണ്.
അവരുടെ അമ്മയുടെ ഭാഗത്ത്, നൈജീരിയയിലെ അഡമാവ സ്റ്റേറ്റിൽ നിന്നുള്ള ഫുലാനി വംശജയാണ്.
ഹദീസ അലിയു ജന്മനാട്ടിലെ പ്രൈമറി, സെക്കൻഡറി സ്കൂളുകളിൽ പഠിച്ചു.
അവിടെ ഒരു അഭിഭാഷകയാകാനുള്ള ആഗ്രഹത്തോടെ അവർ എ-ലെവൽ പരീക്ഷ എഴുതി.
പിന്നീട് അവരുടെ പ്രിയപ്പെട്ട ഡിഗ്രി കോഴ്സായി നിയമത്തെ തിരഞ്ഞെടുത്തു.
ഒരു വിദ്യാർത്ഥിയായി അവർ യൂണിവേഴ്സിറ്റി വർഷം ആരംഭിച്ചു.
പക്ഷേ ചില പ്രശ്നങ്ങൾ കാരണം അവർക്ക് പഠനം ഉപേക്ഷിക്കേണ്ടിവന്നു.
ഹദീസ വിദ്യാഭ്യാസം അന്ന് നിർത്തിവച്ചു.
അത് അവർക്ക് ഫ്രഞ്ച് ഭാഷയിലെ ഡിപ്ലോമ പ്രോഗ്രാമിൽ പങ്കെടുക്കാനുള്ള അവസരം നൽകി.
പിന്നീട് അവർ ഒരു സ്വകാര്യ സ്കൂളിൽ ഫ്രഞ്ച് ഭാഷാധ്യാപികയായി.
ഗാബോണിൽ നിന്ന് നൈജീരിയയിലെ അഡമാവ സ്റ്റേറ്റിൽ എത്തി അധികം താമസിയാതെ ഹദീസ അലിയു കന്നിവുഡിൽ ചേർന്നു.
കന്നിവുഡ് ഫിലിം ഇൻഡസ്ട്രിയിൽ ചേരാനുള്ള താൽപര്യം വളർന്നതോടെ അവർ അഡമാവയിൽ നിന്ന് കടുനയിലേക്ക് മാറി.
ഹദീസ അലിയുവിന് അലി നുഹുവുമായി കൂടിക്കാഴ്‌ചയ്ക്ക് അവസരമുണ്ടായിരുന്നു.
ഒരു നടിയെന്ന നിലയിൽ ആരംഭിക്കാൻ അദ്ദേഹത്തിന്റെ സഹായം തേടുകയും ചെയ്തു.
2009 ൽ ഹാദീസ അർതബുവിൽ അഭിനയിച്ചു കൊണ്ട് അരങ്ങേറ്റം കുറിച്ചു.
അലി നുഹുവിന്റെയും പിന്നീട് അമിനു ഷരീഫിന്റെയും സഹായവും മാർഗനിർദേശവും കൊണ്ട് മുൻനിര വനിതാ താരങ്ങളിൽ ഒരാളായി അവർ കന്നിവുഡ് ചലച്ചിത്ര വ്യവസായത്തിലേക്ക് പ്രവേശിച്ചു.
അലി നുഹു, സാനി മൂസ ദഞ്ജ, യാകുബു മുഹമ്മദ്, മറിയം ബൂത്ത്, റഹാമ സദൗ എന്നിവരുടെ പാത പിന്തുടർന്ന് 2017 ൽ ഹദീസ അലിയു നോളിവുഡിൽ ചേരാൻ തീരുമാനിച്ചു.
ലാഗോസ് റിയൽ ഫേക്ക് ലൈഫ് എന്ന പേരിൽ മൈക്ക് എസുരോണെ, മൈക്ക് എയ്ഞ്ചൽ, ഇമ്മാനുഎല്ല എന്നിവർക്കൊപ്പം അവരുടെ ആദ്യ നൊളിവുഡ് സിനിമയിൽ അവർ പ്രത്യക്ഷപ്പെട്ടു. [9]
2013 ലെ ബെസ്റ്റ് ഓഫ് നോളിവുഡ് അവാർഡുകളും 2014 ലെ രണ്ടാമത്തെ കന്നിവുഡ്/എംടിഎൻ അവാർഡുകളും ഉൾപ്പെടെ നിരവധി അവാർഡുകളും ബഹുമതികളും ഹദീസ അലിയുവിന് ലഭിച്ചു.
ഒരു അഭിനേത്രിയെന്ന നിലയിൽ അവരുടെ വിശിഷ്ടമായ കരിയറിന് അംഗീകാരമായി ഹദീസ അലിയുവിന് 2013 ൽ കാനോ സംസ്ഥാനത്തെ മുൻ ഗവർണർ ഡോ. റാബിയു മൂസ ക്വാങ്ക്വാസോ ഒരു ബഹുമതി നൽകി.
മികച്ച നടിയായി ആഫ്രിക്കൻ ഹോളിവുഡ് അവാർഡുകളും അവർക്ക് ലഭിച്ചു
List of awards received by Hadiza Aliyu Year Award Category Film Result 2013 Kwankwasiyya Award Recognition Award Kwankwasiyya Award വിജയിച്ചു 2013 2013 Best of Nollywood Awards Best Actress (Hausa) Babban Zaure വിജയിച്ചു 2014 City People Entertainment Awards Best Actress (Hausa) Babban Zaure നാമനിർദ്ദേശം 2014 2nd Kannywood/MTN Awards Best Actress of the Year(Jury Choice) Daga Ni Sai Ke വിജയിച്ചു 2015 Kannywood AWA 24 Film Merit Award Best Supporting Actress Ali Yaga Ali വിജയിച്ചു 2016 African Hollywood Awards Best Actress African Films in Hausa Language വിജയിച്ചു 2017 Arewa Night Award Recognition Award വിജയിച്ചു 2017 2017 Best of Kannywood Award Best Actress (Hausa) നാമനിർദ്ദേശം ബഹുമതികൾ
List of honors received by Hadiza Aliyu; Year Honor Category Section 2016 Kano State Senior Secondary Schools Management Board Certificate of Appreciation Educational Support 2016 Statup Kano Certificate of Appreciation Empowerment Support 2016 Billycares Charity Foundation Recognition Award Philanthropy 2019 Hausa Students Association of Nigeria (BUK) Recognition Award Educational Support അവലംബം പുറംകണ്ണികൾ ഔദ്യോഗിക വെബ്സൈറ്റ് Archived 2017-02-02 at the Wayback Machine .
കശുമാവ് ഇംഗ്ലീഷ് വിലാസം https://ml.wikipedia.org/wiki/Cashew
കശുവണ്ടി പരിപ്പ്.
മരങ്ങളിലെ പുനർ യൗവന പ്രക്രിയ ചെയ്ത ശേഷം ഇലകൾ തളിർത്ത് വരുന്ന ഒരു കശുമാവ് മാടക്കത്തറ കശുമാവ് ഗവേഷണ കേന്ദ്രത്തിൽ ഗ്രാഫ്റ്റ് ചെയ്ത് വെച്ചിരിക്കുന്ന അത്യുൽപ്പാദന ശേഷിയുള്ള കശുമാവ് തൈകൾ മാടക്കത്തറ കശുമാവ് ഗവേഷണ കേന്ദ്രത്തിൽ മാവ് സ്റ്റോൺ ഗ്രാഫ്റ്റ് ചെയ്യുന്നു.
Anacardium occidentale , from Koehler's Medicinal-Plants (1887)
കേരളത്തിൽ വളരെ വ്യാപകമായി കൃഷിചെയ്യപ്പെടുന്ന ഒരു വൃക്ഷമാണ്‌ കശുമാവ് ( ശാസ്ത്രീയനാമം : Anacardium occidentale ) .
കശുമാവ്, പറുങ്ങാവ്, പറങ്കിമൂച്ചി, പറങ്കിമാവ്, കപ്പൽ മാവ് എന്നീ പേരുകളിൽ ദേശവ്യത്യാസമനുസരിച്ച് അറിയപ്പെടുന്ന ഈ ഉഷ്ണമേഖലാ നിത്യഹരിത വൃക്ഷത്തിന്റെ പോഷക സമൃദ്ധവും രുചികരവുമായ വിത്താണ് സാധാരണ ഉപയോഗിക്കുന്നത്.
തികച്ചും ആരോഗ്യകരവും പോഷകങ്ങൾ നിറഞ്ഞതുമാണ് ഇതിന്റെ വിത്തും ഫലവും.
ഈ വൃക്ഷത്തിന് 14 മീറ്റർ (46 അടി) വരെ ഉയരത്തിൽ വളരാൻ കഴിയും, എന്നാൽ 6 മീറ്റർ (20 അടി) വരെ വളരുന്ന കുള്ളൻ കശുവണ്ടി നേരത്തേയുള്ള വളർച്ചയെത്തലും കൂടുതൽ വിളവും കാരണമായി കൂടുതൽ ലാഭം തെളിയിച്ചിട്ടുണ്ട്.
കശുവണ്ടി പലപ്പോഴും പാചക അർത്ഥത്തിൽ ഒരു കായയായി കണക്കാക്കപ്പെടുന്നതിനാൽ; ഈ കശുവണ്ടി നേരിട്ടു കഴിക്കുകയോ പാചകത്തിൽ ഉപയോഗിക്കുകയോ, അല്ലെങ്കിൽ കശുവണ്ടി നെയ് അല്ലെങ്കിൽ കശുവണ്ടി വെണ്ണയായി സംസ്ക്കരിച്ചെടുക്കുകയോ ചെയ്യുന്നു.
ഇതിന്റെ കായ പലപ്പോഴും കശുവണ്ടി എന്ന് വിളിക്കപ്പെടുന്നു.
മധ്യ ദക്ഷിണ അമേരിക്ക ജന്മദേശമായുള്ള ഈ വൃക്ഷം കേരളത്തിൽ എത്തിച്ചത് പറങ്കികളാണ്‌ .
വടക്കുകിഴക്കൻ ബ്രസീൽ ഉൾപ്പെടെ മധ്യ അമേരിക്ക , കരീബിയൻ ദ്വീപുകൾ , വടക്കൻ തെക്കേ അമേരിക്ക എന്നിവിടങ്ങളിലെ തദ്ദേശിയാണ് ഈ വൃക്ഷം.
ബ്രസീലിലെ പോർച്ചുഗീസ് കോളനിക്കാർ 1550 കളിൽത്തന്നെ കശുവണ്ടി അവിടെനിന്നു കയറ്റുമതി ചെയ്യാൻ തുടങ്ങിയിരുന്നു.
2017 ൽ വിയറ്റ്നാം , ഇന്ത്യ , ഐവറി കോസ്റ്റ് എന്നിവയായിരുന്നു ഇതിന്റെ പ്രധാന ഉൽ‌പാദകർ.
കശുവണ്ടി വിത്തിന്റെ തോട് രണ്ടാം ലോക മഹായുദ്ധത്തിന്റെ ആരംഭംമുതൽക്കുതന്നെ ലൂബ്രിക്കന്റുകൾ, വാട്ടർപ്രൂഫിംഗ്, പെയിന്റുകൾ , ആയുധ ഉൽ‌പാദനം എന്നിവ ഉൾപ്പെടെ നിരവധി ആവശ്യങ്ങൾക്ക് ഉപയോഗിക്കാൻ കഴിയുന്നതായ ഉപോത്പന്നങ്ങൾ നൽകിയിരുന്നു.
കശുമാമ്പഴം ഇളം ചുവപ്പ് മുതൽ മഞ്ഞ നിറംവരെയുള്ള വർണ്ണങ്ങളിൽ കാണപ്പെടുന്ന ഒരു പഴമാണ്, ഇതിന്റെ കാമ്പിൽനിന്ന് മധുരവും ചവർപ്പുരസം നിറഞ്ഞതുമായ പാനീയം സംസ്ക്കരിച്ചെടുക്കാം അല്ലെങ്കിൽ വാറ്റിയെടുത്ത് മദ്യമാക്കി ഉപയോഗിക്കാം.
പോർത്തുഗീസ് ഭാഷയിലെ കാശു (Caju) വിൽ ( Portuguese pronunciation: [kaˈʒu] ) നിന്നാണ്‌ കശുമാവ് എന്ന വാക്ക് ഉണ്ടായത്.
അകാജു എന്നും അറിയപ്പെടുന്ന ഇത് ടുപിയൻ പദമായ അകാജിൽ നിന്നാണ്, അക്ഷരാർത്ഥത്തിൽ "സ്വയം ഉത്പാദിപ്പിക്കുന്ന നട്ട്".
പോർത്തുഗീസുകാർ കൊണ്ടുവന്ന മാവ് എന്നർത്ഥത്തിൽ പറങ്കിമാവ് എന്നും വിളിക്കുന്നു.
കശുമാങ്ങയ്ക്ക് ' ചേരുംപഴം' എന്നും വിത്തിന് 'ചേരണ്ടി' എന്നും ചില പ്രദേശങ്ങളിൽ വിളിക്കുന്നുണ്ട് .
അനകാർഡിയം എന്ന പൊതുനാമം ഗ്രീക്ക് ഉപസർഗ്ഗം അന - ( പുരാതന ഗ്രീക്ക് : ἀνά- aná "up, upward" ), ഗ്രീക്കിലെ കാർഡിയ ( പുരാതന ഗ്രീക്ക് : καρδία kardía "heart" ), പുതിയ ലാറ്റിൻ പ്രത്യയം-യം എന്നിവ ഉൾക്കൊള്ളുന്നതാണ്.
ഇത് ഒരുപക്ഷേ പഴത്തിന്റെ ഹൃദയാകാരത്തെ, "പഴത്തിന്റെ തണ്ടിന്റെ മുകൾഭാഗത്തെ" അല്ലെങ്കിൽ വിത്തിനെ സൂചിപ്പിക്കുന്നു.
കാൾ ലിനേയസ് കാഷ്യൂ എന്നാക്കി മാറ്റുന്നതിനുമുമ്പ്, രണ്ട് സസ്യങ്ങളും ഒരേ കുടുംബത്തിലാണെങ്കിൽപ്പോലും അനകാർഡിയം എന്ന പദത്തെ സെമെകാർപസ് അനകാർഡിയത്തെ ( അലക്കുചേര് ) സൂചിപ്പിക്കാൻ നേരത്തേ ഉപയോഗിച്ചിരുന്നു.
ഓക്സിഡന്റേൽ എന്ന വിശേഷണം പാശ്ചാത്യ ലോകത്തിൽ നിന്ന് ഉരുത്തിരിഞ്ഞതാണ്.
Anacardiaceae സസ്യകുടുംബത്തിൽപ്പെട്ട ഈ സസ്യത്തിന്റെ ശാസ്തീയനാമം Anacardium occidentale എന്നാണ്‌ .
ഇത് ഇന്ത്യയ്ക്ക് പുറമേ, വെസ്റ്റ് ഇൻഡീസ് , അമേരിക്ക തുടങ്ങിയ രാജ്യങ്ങളിൽ കാണപ്പെടുന്നു .
ഇടത്തരം വൃക്ഷമായ ഇത് 15 മീറ്റർ മുതൽ 25 മീറ്റർ വരെ ഉയരത്തിൽ വളരുന്നതുമാണ്‌.
ഇലകൾ ഓവൽ ആകൃതിയിലുള്ളതും പൂക്കൾക്ക് റോസ് നിറവുമാണ്‌ .
വിത്തുകൾ നട്ടാണ് പ്രധാനമായും ഇവയുടെ തൈകൾ ഉൽ‍പാദിപ്പിക്കുന്നത്.
വ്യാവസായിക അടിസ്ഥാനത്തിലുള്ള കശുമാവ് കൃഷിക്ക് ബഡിംഗ് മൂലം ഉല്പാദിപ്പിച്ച തൈകൾ ഉപയോഗിക്കുന്നു.
കാലതാമസം കൂടാതെ ഫലലഭ്യത ഉറപ്പ് വരുത്തുന്നതിനാണിത്.
കശുവണ്ടിയുടെ തോടിലെ കറ ശരീരത്തിൽ പൊള്ളലുണ്ടാക്കും.
2017 ൽ, കശുവണ്ടിയുടെ ആഗോള ഉത്പാദനം (കുരുവായി) 3,971,046 ടണ്ണായിരുന്നു.
വിയറ്റ്നാം , ഇന്ത്യ , ഐവറി കോസ്റ്റ് എന്നീ രാജ്യങ്ങളായിരുന്നു യഥാക്രമം 22%, 19%, 18% എന്നിങ്ങനെ ആഗോളതലത്തിൽ ഉത്പാദനത്തിൽ മുൻപന്തിയിൽ ഉണ്ടായിരുന്നത്.
ബെനിൻ , ഗ്വിനിയ-ബിസാവു, കേപ് വേർഡ് , ടാൻസാനിയ , മൊസാംബിക്ക് , ഇന്തോനേഷ്യ , ബ്രസീൽ എന്നിവിടങ്ങളിലും കശുവണ്ടിയുടെ ഗണ്യമായ ഉൽപാദനം ഉണ്ടായിരുന്നു.
2014-ൽ ഐവറി കോസ്റ്റിലെ കശുവണ്ടി കൃഷിയുടെ ദ്രുതഗതിയിലുള്ള വളർച്ച ഈ രാജ്യത്തെ ആഫ്രിക്കൻ കയറ്റുമതിയിൽ മുൻപന്തിയിലാക്കിയിരുന്നു.
ലോക വിപണി വിലയിലെ ഏറ്റക്കുറച്ചിലുകൾ, മോശം തൊഴിൽ സാഹചര്യങ്ങൾ, പ്രാദേശിക വിളവെടുപ്പിനു നൽകപ്പെടുന്ന കുറഞ്ഞ വേതനം എന്നിവ കശുവണ്ടി വ്യവസായ മേഖലയിലെ അതൃപ്തിക്ക് കാരണമായിത്തീർന്നു.
പോഷകങ്ങൾ
കശുവണ്ടിപ്പരിപ്പ് പോഷക സമൃദ്ധവും ആരോഗ്യദായകവുമാണ്.
മഗ്‌നീഷ്യം, അയൺ, ഫൈബർ, വിറ്റാമിൻ, പ്രോട്ടീൻ എന്നിവയുടെ ഒരു പ്രധാന ശ്രോതസാണ് കശുവണ്ടി.
അസംസ്കൃത കശുവണ്ടിയിൽ 5% ജലം , 30 കാർബോഹൈഡ്രേറ്റ് , 44% കൊഴുപ്പ് , 18% പ്രോട്ടീൻ (പട്ടിക) എന്നിവയാണുള്ളത്.
100 ഗ്രാം കശുവണ്ടിയിൽ പ്രോട്ടീൻ 36%, കാൽസ്യം 3%, ഇരുമ്പ് 37%, വിറ്റാമിൻ B6 20%, മഗ്‌നീഷ്യം 73%, പൂരിത കൊഴുപ്പ് 40%, കൊളെസ്ട്രോൾ ഇല്ല, പൊട്ടാഷ്യം 18%, നാരുകൾ (ഫൈബർ) 13%, സിങ്ക് 6%, പഞ്ചസാര 6%.
കശുവണ്ടിപ്പരിപ്പ് പോഷകസമൃദ്ധമായ ഭക്ഷ്യവസ്തുവാണ്.
കശുവണ്ടിത്തോടിൽ നിന്നും എടുക്കുന്ന എണ്ണ വാർണിഷ് , പെയിൻറ് എന്നിവയുടെ നിർമ്മാണത്തിനുപയോഗിക്കുന്നു.
ഗോവയിൽ ഈ പറങ്കിപ്പഴം ഉപയോഗിച്ച് ഫെനി എന്ന മദ്യം ഉണ്ടാക്കിവരുന്നു.
കശുമാങ്ങയുടെ നീരിൽ അല്പം കഞ്ഞിവെള്ളം ചേർത്ത് നന്നായി ഇളക്കി കുറച്ചു നേരം വച്ചാൽ അതിലുള്ള കറ അടിയും.
തെളി ഊറ്റിയെടുത്ത് അല്പം പഞ്ചസാര ചേർത്താൽ നല്ല ഒരു പാനീയമാണ്.
പറങ്കിപ്പഴം രസാദി ഗുണങ്ങൾ
വിപാകം		:മധുരം കശുമാവിന്റെ തടി ഔഷധയോഗ്യ ഭാഗം
മരപ്പട്ട, ഫലം, കറ ആരോഗ്യ ഗുണങ്ങൾ
പ്രോട്ടീൻ, ഫൈബർ, മഗ്‌നീഷ്യം, സിങ്ക്, ഫോസ്ഫറസ്, ആരോഗ്യകരമായ കൊഴുപ്പുകൾ, ആന്റിഓക്‌സിഡന്റുകൾ തുടങ്ങിയ പോഷകങ്ങൾ കശുവണ്ടിയിൽ സമ്പുഷ്ടമായ അളവിൽ നിറഞ്ഞിരിക്കുന്നു.
കശുവണ്ടി തികച്ചും ആരോഗ്യകരവും പോഷകഗുണമുള്ളതും പഞ്ചസാര കുറവുള്ളതുമായ ഒരു ഭക്ഷ്യ വിഭവമാണ്.
ചെമ്പിന്റെ സാന്നിധ്യം കൊണ്ട് സമ്പന്നമായ ഇവ ആരോഗ്യകരമായ രോഗപ്രതിരോധ സംവിധാനത്തിനും മസ്തിഷ്ക വികസനത്തിനും ഉത്തമമാണ്.
കശുവണ്ടിയുടെ ആരോഗ്യപരമായ ചില ഗുണങ്ങൾ ഇതാ.
​*കൊളസ്ട്രോൾ നിയന്ത്രിക്കുന്നു
കശുവണ്ടി പതിവായി കഴിക്കുന്നത് ശരീരത്തിലെ മോശം കൊളസ്ട്രോൾ കുറയ്ക്കാൻ സഹായിക്കും.
രക്തത്തിലെ കൊളസ്ട്രോൾ നിയന്ത്രിക്കുന്ന സ്റ്റിയറിക് ആസിഡ് ഇവയിൽ അടങ്ങിയിരിക്കുന്നു.
പൊതുവേ ആരോഗ്യകരമായ കൊഴുപ്പുകളുടെ ഉറവിടമാണ് പരിപ്പുകൾ.
ഇവ പ്രോട്ടീൻ സമ്പുഷ്ടമാണ്.
ഇതു മിതമായി കഴിച്ചാൽ കൊളസ്‌ട്രോൾ വർദ്ധിപ്പിയ്ക്കില്ല.
​കണ്ണുകളുടെ ആരോഗ്യത്തിന് നല്ലത്
കശുവണ്ടിയിൽ റെറ്റിനയെ സംരക്ഷിക്കുന്ന ല്യൂട്ടിൻ, സിയാക്സാന്തിൻ എന്നിവ അടങ്ങിയിരിക്കുന്നു.
ഇത് കണ്ണിന്റെ ആരോഗ്യം വർദ്ധിപ്പിക്കുകയും ദോഷകരമായ അൾട്രാവയലറ്റ് രശ്മികളിൽ നിന്ന് കണ്ണുകളെ സംരക്ഷിക്കുകയും ചെയ്യുന്നു.
മസിലുകളുടെ വളർച്ചയ്ക്ക്
പേശികൾ വളർത്താൻ പറ്റിയ നല്ലൊരു ഭക്ഷണമാണ് കശുവണ്ടി.
നമുക്ക് ദിവസം ഏകദേശം 300-750 മില്ലിഗ്രാം മഗ്നീഷ്യം ആവശ്യമുണ്ട്.
ഇത് കാൽസ്യം ആഗിരണം സാധ്യമാക്കുന്നു.
ഇതിന് സഹായിക്കുന്ന ഒന്നു കൂടിയാണ് കശുവണ്ടിപ്പരിപ്പ്.
​*ശരീരഭാരം കുറയ്ക്കുന്നതിന് സഹായിക്കുന്നു
ഒമേഗ 3 ഫാറ്റി ആസിഡുകൾ കൊണ്ട് സമ്പന്നമായ കശുവണ്ടി ശരീരത്തിന്റെ മെറ്റബോളിസം മെച്ചപ്പെടുത്തുന്നു, അതുവഴി ശരീരഭാരം കുറയ്ക്കാനും, ശരീരത്തിലെ അധിക കൊഴുപ്പ് കുറയ്ക്കാനും സഹായിക്കുന്നു.
കൊഴുപ്പ് അടങ്ങിയിട്ടുണ്ടെങ്കിലും നാരുകളും മാംസ്യവും ഉള്ളതിനാൽ പൊണ്ണത്തടി കുറയ്ക്കാൻ കശുവണ്ടി സഹായിക്കുന്നതായി പഠനങ്ങൾ വെളിപ്പെടുത്തുന്നു.
വറുത്ത് കഴിയ്ക്കാതിരിയ്ക്കുകയെന്നത് പ്രധാനം.
വറുത്തു കഴിച്ചാൽ ഗുണം ലഭിയ്ക്കാതെ പോകും.
​*ഹൃദ്രോഗ സാധ്യത കുറയ്ക്കുന്നു
കശുവണ്ടിയിൽ മഗ്നീഷ്യം ധാരാളമായി അടങ്ങിയിട്ടുണ്ട്, ഇത് ഹൃദയ സംബന്ധമായ രോഗങ്ങൾ തടയാൻ സഹായിക്കുന്നു.
കശുവണ്ടിക്ക് വീക്കം തടയുന്നതിനുള്ള ഗുണങ്ങളുണ്ട്.
ഒപ്പം, വിറ്റാമിനുകളും ഫൈബറും ധാതുക്കളും അടങ്ങിയ ഇവ ഹൃദയത്തിന്റെ ആരോഗ്യത്തിന് വളരെ നല്ലതാണ്.
ഇവ ഹൃദയസംബന്ധമായ രോഗങ്ങളും കൊളസ്ട്രോളും കുറയ്ക്കാൻ സഹായിക്കുന്നു.
കശുവണ്ടിയിൽ ധാരാളം ആന്റിഓക്‌സിഡന്റുകളും അടങ്ങിയിട്ടുണ്ട്.
​*പ്രമേഹത്തെ നിയന്ത്രിക്കുന്നു
മറ്റ് നട്ട്സുകളെ അപേക്ഷിച്ച് കശുവണ്ടിയിൽ കാർബോഹൈഡ്രേറ്റ് താരതമ്യേന കുറവാണ്.
കൂടാതെ, അവയിൽ നാരുകൾ അടങ്ങിയിട്ടുണ്ട് എന്നതിനാൽ ഇത് രക്തത്തിലെ പഞ്ചസാരയുടെ അളവ് വർദ്ധിക്കുന്നത് തടയുന്നു.
അതുവഴി കശുവണ്ടി പ്രമേഹത്തിന്റെ ലക്ഷണങ്ങൾ കുറയ്ക്കാൻ സഹായിക്കുന്നു.
പ്രതിരോധശേഷി വർധിപ്പിക്കാൻ കശുവണ്ടി വളരെ നല്ലതാണ്.
ലൈംഗിക-പ്രത്യുത്പാദന ആരോഗ്യത്തിന്
കശുവണ്ടിയിൽ അടങ്ങിയിരിക്കുന്ന സിങ്ക് ശരീരത്തിലെ ഹോർമോൺ സന്തുലിതാവസ്ഥ നിലനിർത്താനും, ലൈംഗിക-പ്രത്യുത്പാദന അവയവങ്ങളിലേക്കുള്ള രക്തചംക്രമണം മെച്ചപ്പെടുത്താനും, ശരിയായ ലൈംഗിക-പ്രത്യുത്പാദന ആരോഗ്യം നിലനിർത്താനും  സഹായിക്കുന്നു.
കശുവണ്ടി ചരിത്രം
പോർച്ചുഗലിൽ നിന്ന്  " വാസ്കോ ഡ ഗാമ " യുടെ പിൻഗാമിയായി  പുറപ്പെട്ട്  ഇന്ത്യയിലെത്തിയ നാവികൻ പെഡ്രോ അൽവാരിസ് കബ്രാളിനൊപ്പമാണ് കശുവണ്ടി കടൽ കടന്നു കേരളത്തിലെത്തിയത് .
പോർച്ചുഗൽ രാജാവ് മാനുവൽ  ഒന്നാമന്റെ നിർദ്ദേശാനുസരണം AD-1500 -ൽ കബ്രാളിന്റെ കപ്പൽ വ്യൂഹം ഇന്ത്യയിലേക്ക് പുറപ്പെട്ടെങ്കിലും വഴിതെറ്റി ബ്രസീലിലെത്തി.
അങ്ങനെ ബ്രസീലിൽ എത്തുന്ന ആദ്യ യൂറോപ്യനായി കബ്രാൾ  മാറി.
ബ്രസീലിനെ പോർച്ചുഗലിന്റെ കോളനി ആക്കിയ ശേഷം ബ്രസീലിൽ സുലഭമായി ഉണ്ടായിരുന്ന കശുവണ്ടിയുമായി കബ്രാൾ കോഴിക്കോട്ടെത്തി .
അങ്ങനെ  കബ്രാളിലൂടെ കശുവണ്ടി മലയാളിയ്ക്ക് പ്രിയപ്പെട്ടതായി !
[(കടപ്പാട് : മനോരമ ആഴ്ചപ്പതിപ്പ്  -  08 സെപ്റ്റംബർ 2018 (page -44)]
കശുമാവിൽ ഉണ്ടാകുന്ന കശുമാങ്ങയിലെ വിത്താണ് കശുവണ്ടി ( ഇംഗ്ലീഷ് : Cashew nut ).
പറങ്കിയണ്ടി എന്ന പേരിലും അറിയപ്പെടുന്നു.
കേരളത്തിൽ കൊല്ലം ജില്ലയിലാണ് ഇത് ഏറ്റവും കൂടുതൽ സംസ്കരിക്കപ്പെടുനത് .
കണ്ണൂർ കാസർഗോഡ് ജില്ലകളിൽ നിന്നുമാണ്  കേരളത്തിലെ ഏറ്റവും മുന്തിയിയ ഇനം കശുവണ്ടികൾ ഉല്പാദിപ്പിക്കപ്പെടുന്നത്.
കേരളത്തിൽ നിന്നും പല വിദേശരാജ്യങ്ങളിലേക്കും കശുവണ്ടി കയറ്റുമതി ചെയ്യപ്പെടുന്നുണ്ട്‌..
പോർച്ചുഗീസ് അധിനിവേശക്കാലത്ത് കപ്പൽ കയറി വന്ന ഒരു വിത്തായതു് കൊണ്ട് പറങ്കിയണ്ടി , കപ്പലണ്ടി എന്നൊക്കെ കശുവണ്ടി അറിയപ്പെടുന്നു .
ദേശീയ കശുവണ്ടി ദിനം
നവമ്പർ 23 ദേശീയ കശുവണ്ടി ദിനമായി ആചരിക്കുന്നു.
കശുമാവിന്റെ തടി
ചതുപ്പു നിലങ്ങളും കായലുകളും നികത്തുന്നതിന് പ്രത്യേകിച്ച് ദ്വീപുകൾ കൃത്രിമമായി നിർമ്മിക്കുന്നതിന് കശുമാവിന്റെ തടി വ്യാപകമായി ഉപയോഗിക്കുന്നു.
ചിത്രശാല പൂവ് കശുമാവിന്റെ ഇല കശുവണ്ടി പരിപ്പ് പൂവ് പുത്തുനിൽക്കുന്ന കശുമാവിന്റെ ചില്ല വറുത്ത കശുവണ്ടിപ്പരിപ്പ് അവലംബം ↑ http://www.daleysfruit.com.au/Nuts/cashew.htm ↑ {{ cite book }} : | work= ignored ( help ) ↑ ↑ ↑ Carolyn Joystick, "Cashew Industry" in Encyclopedia of Latin American History and Culture , vol.
2, p. 5.
New York: Charles Scribner's Sons 1996.
↑ Jostock, "Cashew Industry", p. 5.
↑ {{ cite book }} : Cite has empty unknown parameter: | coauthors= ( help ) ↑ {{ cite book }} : | work= ignored ( help ) ↑ നാട്ടുപഴങ്ങൾ എന്ന പേരിൽ രത്യുഷ് തച്ചമുച്ചിക്കൽ എഴുതിയ ലേഖനം, പഠിപ്പുര സപ്ലിമെന്റ്, മലയാ
മലയാളമനോരമ ദിനപത്രം 2015 മേയ് 15 ↑ ↑ Merriam-Webster : "from the heartlike shape of the top of the fruit stem" ↑ ↑ ↑ ↑ 1 2 http://www.botanical.com/botanical/mgmh/c/casnut29.html ↑ ↑ ↑ ↑ 1 2 ഔഷധ സസ്യങ്ങൾ, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് ↑ പുറത്തേക്കുള്ള കണ്ണികൾ വിക്കിസ്പീഷിസിൽ Anacardium occidentale എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Anacardium occidentale എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചുരുളൻ വള്ളം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ചുരുളൻ വള്ളം
കളിവള്ളങ്ങളിലെ ഏറ്റവും വലിപ്പം കുറഞ്ഞ വള്ളങ്ങളാണ് ചുരുളൻ വള്ളം .
മത്സരവള്ളംകളിയിൽ സ്ത്രീകളും വിദ്യാർഥികളുമാണ്  ഈ  വള്ളം ഉപയോഗിക്കാറ്.
മുപ്പതോളം പേർക്ക് കയറാൻ കഴിയും.
വേഗത്തിൽ കുതിച്ച് പായാൻ കഴിയുന്ന ഈ വള്ളത്തിന്റെ രണ്ടറ്റവും മുകളിലേയ്ക്ക് അല്പം ഉയർന്ന് ചുരുണ്ടാണ് ഇരിക്കുന്നത്.
അതുകൊണ്ടാണ് ഇവയ്ക്ക് ചുരുളൻ വള്ളം എന്ന പേര് ലഭിച്ചത്.
ചുരുളൻ വള്ളത്തിന്റെ പല മാതൃകകൾ കുട്ടനാട്ടിലുണ്ട്.
ഈ  വള്ളങ്ങൾക്ക് 10 മീറ്ററിലധികം നീളമുണ്ടാകും.
ഇവ മത്സരവള്ളം കളിയ്ക്ക് പുറമേ സവാരിക്കാണ് കൂടുതൽ ഉപയോഗിക്കുന്നത്.
പുന്നമട കായലിലൂടെ മത്സരത്തിനായി തുഴഞ്ഞു നീങ്ങുന്ന കോടിമത ചുരുളൻ വള്ളം നെഹ്രു ട്രോഫി ജലോത്സവത്തിൽ
നെഹ്രു ട്രോഫി ജലോത്സവത്തിൽ മത്സരിക്കുന്ന ചുരുളൻ വള്ളങ്ങൾ ഇവയാണ്.
വേങ്ങൽ പുത്തൻ വീടൻ വേലങ്ങാടൻ കോടിമത മൂഴി ↑ http://keralanews.gov.in/index.php/main-news/23718-2019-07-29-06-19-33
എം. മണി
അരോമ മണി എന്നറിയപ്പെടുന്ന എം. മണി(1939-2024) ഒരു ഇന്ത്യൻ ചലച്ചിത്ര നിർമ്മാതാവും മലയാള , തമിഴ് സിനിമകളുടെ സംവിധായകനുമാണ്.
സുനിത പ്രൊഡക്ഷൻസ്, അരോമ മൂവി ഇന്റർനാഷണൽ എന്നീ ബാനറിൽ 60 ലധികം സിനിമകൾ നിർമ്മിക്കുകയും പത്തിലധികം സിനിമകൾ സംവിധാനം ചെയ്യുകയും ചെയ്തു.